**Vážený pán doktor, Vážená pani doktorka,**

v záujme skvalitnenia spolupráce NRC pre prevenciu HIV/AIDS s Vašim pracoviskom si Vás dovoľujem požiadať o dodržiavanie nasledovných pokynov uverejnených na [www.szu.sk](http://www.szu.sk) a [www.walki.sk/hiv-aids/](http://www.walki.sk/hiv-aids/) v kolónke „NRC pre HIV/AIDS“.

**Pokyny pre konfirmačné vyšetrenie HIV-reaktívnej vzorky**

* **Žiadosť o** k**onfirmačné vyšetrenie /v prílohe/**
	+ je potrebné zaslať **1x** vyplnenú žiadanku s presným uvedením výsledkov 1. a 2.skríningového vyšetrenia (názov testu, šarža, exspirácia, OD vzorky, OD *cutt-off*, OD PC)
	+ V žiadosti uviesť presnú adresu a názov pracoviska, ktoré vzorku odosiela na konfirmačné vyšetrenie, žiadosť musí byť potvrdená pečiatkou, čitateľným menom, kódmi pre poisťovne (kód PZS a kód lekára) a podpisom žiadateľa o konfirmačné vyšetrenie
	+ zároveň je potrebné uviesť meno, kód PZS a kód lekára, ktorý žiadal o vyš**etrenie, pre potreby rýchlejšej komunikácie je vhodné uviesť aj jeho telefonický kontakt**
* **v prípade potreby urgentného vyšetrenia, je potrebné uviesť túto skutočnosť** v žiadanke (dôvod: napr. operácia), prípadne nás kontaktovať mailom: danica.stanekova@szu.sk, či telefonicky na tel.: **0948 982 072, 0948 981 842**
* **Odber a spracovanie vzorky na 1. konfirmačné vyšetrenie**
	+ krvné sérum alebo plazma oddelená od krvných buniek z plnej krvi odobranej do antikoagulantu (odber ako na krvný obraz (KO) t.j. EDTA alebo citrát sodný) centrifugáciou (5min pri 3000g) je potrebné skladovať do doby transportu pri +4°C až -20°C
* **Odber a spracovanie vzorky na 2. /opakované/ konfirmačné vyšetrenie**
	+ sérum alebo plazma a tiež vzorka plnej krvi odobraná do antikoagulantu (odber ako na KO t.j. EDTA alebo citrát sodný) je potrebné skladovať do doby transportu pri +4C až -20C. Odobranú plnú krv nezmrazovať!
	+ v prípade, že nie je možné zabezpečiť 2. odber vzorky, oznámte nám to aj písomne
* **Transport infekčného materiálu**
	+ HIV-reaktívnu vzorku je potrebné zaslať na konfirmáciu do nášho centra čo najskôr /poštou, transportnou službou laboratória, kuriérom/
	+ je nutné dodržiavať platné zásady pre transport infekčného materiálu
	+ používať iba jednorazové uzavreté plastové odberové skúmavky alebo mikroskúmavky zabezpečené proti vytečeniu obalením parafilmom (nie prelepením) a zabalené v plastovom obale určenom na transport infekčného materiálu, resp. v uzavretých plastových vreckách alebo nádobách
	+ každú vzorku (plnej krvi, séra či plazmy) je potrebné označiť štítkom s informáciou totožnou s informáciou uvedenou na priloženej vyplnenej žiadosti o vyšetrenie (meno/kód, rodné číslo/dátum narodenia, dátum a čas odberu)

**Pokyny pre mesačné hlásenie o počtoch vykonaných vyšetrení na HIV**

* + termín odoslania hlásenia za minulý mesiac do nášho NRC je 10. deň v mesiaci
	+ údaje o počtoch vyšetrení HIV pozitívnych vzoriek je potrebné uviesť len, ak bola HIV - pozitivita potvrdená konfirmačným vyšetrením (t.j. nie počty  HIV-reaktívnych vzoriek)

V mene kolektívu NRC pre prevenciu HIV/AIDS Vám ďakujem za spoluprácu,

Doc. RNDr. Danica Valkovičová Staneková, CSc., vedúca NRC pre HIV/AIDS na SZU v Bratislave